**ELŐTERJESZTÉS**

**Körmend Város Önkormányzata Képviselő-testülete 2022. május 26-i ülésére**

**Tárgy:** ingatlanvásárlás megtárgyalása

Tisztelt Képviselő-testület!

Az Önkormányzat Képviselő-testülete megtárgyalta az új sportcsarnok beruházásról szóló előterjesztést, és jóváhagyta a beruházást, annak helyszínét. Az ingatlanok megvásárlásra kerültek a kapott állami támogatásból, és a jóváhagyási tervi is elkészült gyakorlatilag, amit szívesen a Testület elé is tárunk.

A tervezés során merült fel annak igénye, hogy az Önkormányzat vásárolja meg az 1566/4 hrsz-on nyilvántartott, 556 m2 területű, „kivett, közút” megnevezésű ingatlant is, mivel a csatolt térképen látható módon ez egy összekötés lenne az Achim András utca felé, egyszer majd a jövőben. A HÉSZ szintén jelöli ezt az összekötést jövőbeni célként.

Az ingatlan tulajdonosa ugyanazon m2 árért értékesítené ezt az ingatlant az Önkormányzatnak, mint amilyen árért értékesítésre került a sportcsarnok beruházás helyszíneként megvásárolt 1566/3 hrsz-ú ingatlan, azaz 3900 Ft/m2 árért. Ez 2.168.400 Ft vételárat jelent. A főépítész is egyértelműen kéri és javasolja az ingatlan megvásárlását.

Ennek az ingatlan vételére állami támogatást nem kaptunk, ez saját belső útfejlesztési igény miatt merül fel, saját költségvetésből lenne finanszírozva.

Kérem a Testületet, döntsön a vételről.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy megvásárolja a körmendi **1566/4 hrsz**-on nyilvántartott, 556 m2 területű, „kivett, közút” megnevezésű ingatlant annak tulajdonosától, 3900 Ft/m2 áron, azaz 2.168.400 Ft vételáron. A vételre annak érdekében kerül sor, hogy a jövőben ez az ingatlan összekötést biztosítson a 8-as út felől az Achim András utca irányába. A Képviselő-testület a vétel fedezetét 2022. évi költségvetésében biztosítja.

Körmend, 2022. 05. 18.

**Bebes István**

**polgármester**